
ΤΕΥΧΟΣ ΔΕΥΤΕΡΟ Αρ. Φύλλου 2266 

21 Αυγούστου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τεχνικός Κανονισμός αποδοχής ποικιλιών αρωματι¬ 
κών και φαρμακευτικών φυτών (άνηθος, βασιλι¬ 
κός, χαμομήλι, θυμάρι και ρίγανη). 1 

Υπερωριακή απασχόληση προσωπικού Ο.Λ.ΠΑ. Α.Ε. 
έτους 2014. 2 


ΑΠΟΦΑΣΕΙ Σ 

Αριθμ. 7057/102367 (1) 


Τεχνικός Κανονισμός αποδοχής ποικιλιών αρωματικών 
και φαρμακευτικών φυτών (άνηθος, βασιλικός, χαμο¬ 
μήλι, θυμάρι και ρίγανη). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 6 παρ. 3 του ν. 1564/1985 «Οργάνωση 
παραγωγής και εμπορίας του πολλαπλασιαστικού υλι¬ 
κού φυτικών ειδών» (Α' 164). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α'98). 

2. Το π.δ. 89/2014 «Διορισμός Υπουργών, Αναπληρωτών 
Υπουργών και Υφυπουργών» (ΑΊ34). 

3. Την αριθμ. Υ 478/9.7.2014 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Αγροτικής Ανάπτυξης και Τροφίμων Παρα- 
σκευά Κουκουλόπουλου» (ΒΊ880/10.7.2014). 

4. Την από 27-3-2014 γνώμη της Τεχνικής Επιτροπής 
Πολλαπλασιαστικού Υλικού (ΤΕΠΥ). 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός- Ορισμοί 

1. Με την παρούσα απόφαση καθορίζονται τα ελά¬ 


χιστα προς εξέταση χαρακτηριστικά και οι ελάχιστες 
προϋποθέσεις για τη διενέργεια της εξέτασης των ποι¬ 
κιλιών των ειδών άνηθος (ΑηθΙάυπι ρΓανβοΙθηε ί.), βασι¬ 
λικός (Οοίπιυηη όαεϋίουηη ί.), χαμομήλι (ΜαΙποαπα ΓθουΙίία 
ί.), θυμάρι (Τάγπιυδ νυΐραπε Ι_) και ρίγανη (ΟΓβραηυπι 
νυΙραΓθ Ι_.) και η διαδικασία εγγραφής, ανανέωσης και 
διαγραφής τους από τον Εθνικό κατάλογο ποικιλιών 
καλλιεργουμένων φυτικών ειδών (εφεξής Εθνικός Κα¬ 
τάλογος). 

2. Για τους σκοπούς της παρούσας απόφασης νοού¬ 
νται ως: 

«Αρωματικά/Φαρμακευτικά φυτά»: τα καλλιεργούμενα 
φυτά τα οποία χρησιμοποιούνται ως έχουν ή δια των 
δευτερογενών προϊόντων τους: 

α) για θεραπευτικούς και καλλυντικούς σκοπούς, κα¬ 
θώς και στα τρόφιμα και ποτά, και 

β) στη βιομηχανία φαρμάκων, στη βιομηχανία καλλυ¬ 
ντικών και στη βιομηχανία τροφίμων και ποτών. 

Αρθρο 2 

Αίτηση για την εγγραφή στον Εθνικό Κατάλογο 

1. Γ ια να εγγράφει μία ποικιλία αρωματικών/φαρμακευ¬ 
τικών φυτών (εφεξής ποικιλία) στον Εθνικό Κατάλογο, 
υποβάλλεται από τον δημιουργό της ποικιλίας ή τον 
διατηρητή αυτής ή τον νόμιμο εκπρόσωπό αυτών που 
έχει την έδρα του ή την κατοικία του στη Χώρα και ο 
οποίος έχει ορισθεί με εξουσιοδότηση του δημιουργού 
ή του διατηρητή της ποικιλίας, στο Ινστιτούτο Ελέγ¬ 
χου Ποικιλιών Καλλιεργούμενων Φυτών (ΙΕΠΚΦ) του 
Υπουργείου Αγροτικής Ανάπτυξης και Τροφίμων ειδική 
έντυπη αίτηση και έντυπο που χορηγούνται από αυτό, 
συνοδευόμενη από: 

α) πληροφοριακά στοιχεία που δίνουν την κατά το 
δυνατό πληρέστερη περιγραφή της ποικιλίας και των 
αγρονομικών συνθηκών κάτω από τις οποίες πρέπει να 
γίνει η δοκιμή της ποικιλίας. Τα πληροφοριακά αυτά 
στοιχεία, αναγράφονται σε ειδικό έντυπο που χορη¬ 
γείται από το ΙΕΠΚΦ, 

β) αντίγραφο πιστοποιητικού φυτικής δημιουργίας, 
αν υπάρχει, 

γ) δήλωση του δημιουργού ότι είναι δημιουργός της 
ποικιλίας, 

δ) βεβαίωση του δημιουργού ότι η ποικιλία δεν είναι 
γενετικά τροποποιημένη, 

ε) εξουσιοδότηση του δημιουργού για τον ορισμό δι- 
ατηρητή, 

στ) δήλωση του διατηρητή στην οποία βεβαιώνεται 
ότι διατηρεί την ποικιλία, καθώς και η χώρα διατήρησης, 
ζ) εξουσιοδότηση του δημιουργού ή του διατηρητή για 
τον ορισμό νομίμου εκπροσώπου στη Χώρα, 
η) αποδεικτικό πληρωμής τελών δοκιμής και 
θ) αναγκαία ποσότητα πολλαπλασιαστικού υλικού σε 
συσκευασία με την κατάλληλη σήμανση και σφράγιση. Η 
ποσότητα και η συσκευασία καθορίζονται από το ΙΕΠΚΦ. 

Ο αϊτών κατά την κατάθεση της αιτήσεως εγγραφής 
μιας ποικιλίας πρέπει να αναφέρει εάν η ποικιλία αυτή 
αποτέλεσε ήδη αντικείμενο αιτήσεως σε ένα ή περισ¬ 
σότερα άλλα κράτη μέλη ή τρίτες χώρες, για ποιο ή 
ποια κράτη μέλη ή τρίτη χώρα πρόκειται και τα απο¬ 
τελέσματα της αίτησης αυτής. 

2. Για τη συνέχιση των δοκιμών του άρθρου 3 για δεύ¬ 
τερο έτος ή για δεύτερη καλλιεργητική περίοδο για τα 
φυτά υπό κάλυψη, απαιτείται ειδική έντυπη αίτηση που 
χορηγείται από το ΙΕΠΚΦ, δήλωση τελικού ονόματος 
της ποικιλίας, αποδεικτικό πληρωμής τελών δοκιμής και 
το απαιτούμενο πολλαπλασιαστικό υλικό. 

3. Γ ια το τρίτο έτος των δοκιμών του άρθρου 3 ή για 
τρίτη καλλιεργητική περίοδο για τα φυτά υπό κάλυψη, 
απαιτείται ειδική έντυπη αίτηση που χορηγείται από 
το ΙΕΠΚΦ, αποδεικτικό πληρωμής τελών δοκιμής και το 
απαιτούμενο πολλαπλασιαστικό υλικό. 

4. Η υποβολή αιτήσεων, η παράδοση πολλαπλασια¬ 
στικού υλικού και η καταβολή τελών κατά φυτικό είδος 
γίνεται σε καθορισμένες από το ΙΕΠΚΦ ημερομηνίες. 

5. Η αίτηση της παρ. 1 καταχωρίζεται σε ειδικό μητρώο 
ποικιλιών και ανοίγεται φάκελος με τον αριθμό μητρώου 
της ποικιλίας, που περιλαμβάνει τη σχετική αλληλογρα¬ 
φία και όλα τα στοιχεία για την υπόψη ποικιλία. 

6. Αν ο φάκελος δεν είναι πλήρης, η αίτηση δεν εξε¬ 
τάζεται. 

Άρθρο 3 

Απαιτούμενες εξετάσεις για την εγγραφή 
των ποικιλιών στον Εθνικό Κατάλογο 

1. Οι ποικιλίες εγγράφονται στον Εθνικό Κατάλογο 
εφόσον γίνουν αποδεκτές κατόπιν επισήμων εξετάσεων 
που περιλαμβάνουν δοκιμές Διακριτότητας, Ομοιομορ¬ 
φίας και Σταθερότητας (Δ.Ο.Σ), οι οποίες διενεργούνταί: 

α) για τα είδη που αναφέρονται στο Παράρτημα I 
του άρθρου 11, σύμφωνα με τα πρωτόκολλα για δοκι¬ 
μές Δ.Ο.Σ. του Κοινοτικού Γ ραφείου Φυτικών Ποικιλιών 
(ΚΓΦΠ), 

β) για τα είδη που αναφέρονται στο Παράρτημα II του 
άρθρου 11, σύμφωνα με τις κατευθυντήριες γραμμές 
για τη διεξαγωγή δοκιμών Δ.Ο.Σ. της Διεθνούς Ένωσης 
για την Προστασία Νέων Φυτικών Ποικιλιών (ΔΕΠΝΦΠ), 
γ) για το είδος που αναφέρεται στο Παράρτημα III 
του άρθρου 11, ως προς τα ελάχιστα χαρακτηριστικά 
σύμφωνα με τις ελάχιστες προϋποθέσεις που προβλέ- 
πονται στο ως άνω Παράρτημα και σύμφωνα με τις εν 
χρήσει διεθνείς επιστημονικές μεθόδους. 

2. Οι δοκιμές Δ.Ο.Σ. γίνονται κυρίως στο χωράφι, διε¬ 
ξάγονται με ακριβείς και αξιόπιστες μεθόδους και κα¬ 
λύπτουν έναν επαρκή αριθμό χαρακτηριστικών ώστε 


να καθίσταται δυνατή η περιγραφή της ποικιλίας. Ει¬ 
δικότερα, πρέπει να διαπιστωθεί ότι η ποικιλία είναι 
σαφώς διακρινόμενη, σταθερή και επαρκώς ομοιόμορφη, 
σύμφωνα με το άρθρο 4. Γ ια την εξακρίβωση της δι- 
ακριτότητας, οι εξετάσεις καλλιέργειας πρέπει να πε¬ 
ριλαμβάνουν τις διαθέσιμες προς σύγκριση ποικιλίες 
γνωστές σύμφωνα με το άρθρο 4 παρ. 1. 

3. Οι δοκιμές Δ.Ο.Σ. διαρκούν δύο χρόνια ή δύο καλ¬ 
λιεργητικές περιόδους, κατά περίπτωση, και πραγ¬ 
ματοποιούνται συνήθως στις ίδιες τοποθεσίες. Το 
ΙΕΠΚΦ μπορεί να εισηγηθεί στην Τεχνική Επιτροπή 
Πολλαπλασιαστικού Υλικού (ΤΕΠΥ) του άρθρου 20 του 
ν. 1564/1985 (ΑΊ64), όπως τροποποιήθηκε με το άρθρο 
6 του ν. 2325/1995 (Α'153), την επανάληψη των δοκιμών 
για τρίτο έτος ή για τρίτη καλλιεργητική περίοδο, όποτε 
αυτό κριθεί αναγκαίο. 

4. Όλα τα χαρακτηριστικά των ποικιλιών των ειδών της 
παρ. 1 περ. α' και όποια χαρακτηριστικά σημειώνονται 
με αστερίσκο (*) στις κατευθυντήριες γραμμές για τη 
διεξαγωγή δοκιμών στα είδη που αναφέρονται στην 
παρ. 1 περ. β', χρησιμοποιούνται υπό την προϋπόθεση 
ότι η παρατήρηση ενός χαρακτηριστικού δεν καθίσταται 
αδύνατη λόγω της έκφρασης άλλων χαρακτηριστικών 
και υπό την προϋπόθεση ότι η έκφραση κάποιου χαρα¬ 
κτηριστικού δεν εμποδίζεται λόγω των περιβαλλοντικών 
συνθηκών υπό τις οποίες πραγματοποιείται η δοκιμή. 

5. Μετά το τέλος του δεύτερου πειραματικού χρόνου 
ή της δεύτερης καλλιεργητικής περιόδου, συγκεντρώ¬ 
νονται τα πειραματικά δεδομένα των δύο χρόνων ή 
των δύο καλλιεργητικών περιόδων και συμπληρώνεται 
ο φάκελος της παρ. 5 του άρθρου 2. 

6. Αν για οποιονδήποτε λόγο καταστραφούν τα πει¬ 
ράματα, επιβάλλεται συμπληρωματικός πειραματισμός 
για τρίτο χρόνο χωρίς πρόσθετη χρηματική επιβάρυνση 
του ενδιαφερομένου. 

7. Σε περίπτωση που το πολλαπλασιαστικό υλικό αλ¬ 
λοιωθεί, χαθεί κατά τη μεταφορά και την πορεία των 
δοκιμών ή βρεθεί να μην πληροί τους ισχύοντες φυτο- 
ϋγειονομικούς όρους της Χώρας και είναι ακατάλληλο, 
το ΙΕΠΚΦ μπορεί να ζητήσει νέες ποσότητες πολλα¬ 
πλασιαστικού υλικού. 

8. Σε περίπτωση που το πολλαπλασιαστικό υλικό δεν 
επαρκεί το ΙΕΠΚΦ ή οι αρμόδιες για αυτό αρχές, μπο¬ 
ρούν να λαμβάνουν επιπλέον δείγματα. 

Αρθρο 4 

Διακριτότητα - Ομοιομορφία - Σταθερότητα (Δ.Ο.Σ.) 

1. Μία ποικιλία θεωρείται διακρινόμενη εφόσον ξεχω¬ 
ρίζει, ανεξάρτητα από την προέλευσή της, τεχνητή ή 
φυσική, από την τυχόν αρχική ποικιλία από την οποία 
προήλθε και διακρίνεται εμφανώς, λόγω ενός ή περισσο¬ 
τέρων σημαντικών χαρακτηριστικών, από οποιαδήποτε 
άλλη γνωστή ποικιλία. 

Γνωστή ποικιλία είναι κάθε ποικιλία η οποία κατά 
τη χρονική στιγμή που υποβάλλεται η αίτηση για την 
εγγραφή: 

α) περιλαμβάνεται στους κοινούς καταλόγους των 
ποικιλιών των γεωργικών ειδών ή των κηπευτικών ει¬ 
δών της ΕΕ ή 

β) έχει εγγράφει ή αποτελεί αντικείμενο αιτήσεως 

εγγραφής στη Χώρα ή σε άλλο κράτος μέλος ή σε 
τρίτη χώρα, χωρίς να περιλαμβάνεται σε έναν από τους 
καταλόγους της περ. α'. 

Τα χαρακτηριστικά μιας ποικιλίας πρέπει να είναι 
δυνατόν να αναγνωρίζονται και να περιγράφονται με 
ακρίβεια. 

2. Μία ποικιλία θεωρείται επαρκώς ομοιόμορφη αν 
τα φυτά που την αποτελούν, εκτός σπανίων παρεκ¬ 
κλίσεων, λαμβανομένων υπόψη των ιδιομορφιών του 
συστήματος αναπαραγωγής των φυτών, είναι όμοια ή 
γενετικώς όμοια για το σύνολο των χαρακτηριστικών 
που λαμβάνονται υπόψη για το σκοπό αυτό. 

3. Μία ποικιλία θεωρείται σταθερή αν, μετά τις δι¬ 
αδοχικές αναπαραγωγές ή πολλαπλασιασμούς της ή 
στο τέλος κάθε κύκλου, εφόσον ο δημιουργός έχει 
προσδιορίσει έναν ιδιαίτερο κύκλο αναπαραγωγών ή 
πολλαπλασιασμών, διατηρεί τα αρχικά βασικά χαρα¬ 
κτηριστικά της. 

Άρθρο 5 

Εγγραφή ποικιλιών στον Εθνικό Κατάλογο 

1. Μετά το τέλος των επίσημων εξετάσεων του άρθρου 
3, το ΙΕΠΚΦ συντάσσει σχετική έκθεση για την ΤΕΠΥ η 
οποία γνωμοδοτεί στον Υπουργό Αγροτικής Ανάπτυξης 
και Τροφίμων για την έκδοση της απόφασης της παρ. 
2 του άρθρου 6 του ν. 1564/1985, όπως ισχύει. Σε περί¬ 
πτωση που η εγγραφή μιας ποικιλίας απορριφθεί δεν 
μπορεί να γίνει αντικείμενο νέας αίτησης για εγγραφή 
στον Εθνικό Κατάλογο. 

2. Το όνομα της ποικιλίας στον Εθνικό Κατάλογο συ¬ 
νοδεύεται από την ένδειξη «ΑΦ». Οι γενετικά τροποποι¬ 
ημένες ποικιλίες αναφέρονται σαφώς με την ιδιότητα 
αυτή στον Εθνικό Κατάλογο. 

3. Κατά την εγγραφή της ποικιλίας, λαμβάνεται μέ¬ 
ριμνα ώστε: 

α) η ποικιλία αυτή να φέρει, κατά το μέτρο του δυνα¬ 
τού, την ίδια ονομασία που φέρει στα άλλα κράτη μέλη. 
Αν είναι γνωστό ότι οι σπόροι προς σπορά ή τα φυτά 
προς φύτευση μιας ποικιλίας τίθενται σε εμπορία σε 
άλλη χώρα με διαφορετική ονομασία, η ονομασία αυτή 
αναγράφεται επίσης στον Εθνικό Κατάλογο, 

β) η ποικιλία που δεν είναι σαφώς διακρινόμενη: 

αα) από μία ποικιλία που έγινε προηγουμένως απο¬ 
δεκτή στη Χώρα ή σε άλλο κράτος μέλος ή σε Τρίτη 
χώρα ή 

ββ) από μία ποικιλία η οποία έχει αξιολογηθεί όσον 
αφορά την διακριτότητα, τη σταθερότητα και ομοιο¬ 
μορφία σύμφωνα με τις αντίστοιχες διατάξεις της πα¬ 
ρούσας, χωρίς εντούτοις να είναι ποικιλία γνωστή κατά 
την έννοια του άρθρου 4 παρ. 1, 

να φέρει την ονομασία της ποικιλίας των περ. αα' και 
ββ', αντίστοιχα. Η διάταξη της περ. β' δεν εφαρμόζεται 
αν αυτή η ονομασία είναι ικανή να παραπλανήσει ή να 
δημιουργήσει σύγχυση, όσον αφορά την εν λόγω ποι¬ 
κιλία, ή αν άλλα γεγονότα, δυνάμει του συνόλου των 
διατάξεων που διέπουν τις ονομασίες των ποικιλιών, 
αντιτίθενται στη χρήση της ή αν το δικαίωμα τρίτου 
εμποδίζει την ελεύθερη χρήση αυτής της ονομασίας 
σχετικά με την εν λόγω ποικιλία. Στην περίπτωση αυτή, 
ο αϊτών της παρ. 1 του άρθρου 2 προτείνει εναλλακτική 
ονομασία. 


4. Για κάθε αποδεκτή ποικιλία καταρτίζεται από το 
ΙΕΠΚΦ φάκελος, ο οποίος περιλαμβάνει περιγραφή της 
ποικιλίας και σαφή περίληψη όλων των στοιχείων στα 
οποία βασίζεται η αποδοχή. Ο φάκελος μπορεί να τίθε¬ 
ται στη διάθεση, προσωπικά και αποκλειστικά, τρίτων 
εχόντων έννομο συμφέρον, κατόπιν αίτησής τους και 
σύμφωνα με την παρ. 4 του άρθρου 6 του ν. 1564/1985. 

5/Οταν η αποδοχή ποικιλίας για εγγραφή στον Εθνικό 
Κατάλογο απορρίπτεται, τα αποτελέσματα των εξετά¬ 
σεων τίθενται στη διάθεση των προσώπων που αφορά 
η ληφθείσα απόφαση. 

6. Με απόφαση του Υπουργού Αγροτικής Ανάπτυξης 
και Τροφίμων που εκδίδεται ύστερα από γνώμη της 
ΤΕΠΥ και δημοσιεύεται στην Εφημερίδα της Κυβερνή- 
σεως, τροποποιείται ο Εθνικός Κατάλογος, όπως ορίζει 
η παρ. 2 του άρθρου 6 του ν. 1564/1985, όπως ισχύει. 

Αρθρο 6 

Διάρκεια εγγραφής και ανανέωση 

1. Η εγγραφή μιας ποικιλίας στον Εθνικό Κατάλογο 
ισχύει για χρονικό διάστημα δέκα (10) ετών, αρχομένου 
από την 1η Ιανουάριου του επομένου της εγγραφής 
έτους. 

2. Η εγγραφή μιας ποικιλίας δύναται να ανανεώνεται, 
εάν εξακολουθεί να καλλιεργείται σε τέτοια κλίμακα 
ώστε να δικαιολογείται η ανανέωση εγγραφής της, ή αν 
πρέπει να διατηρηθεί για την διαφύλαξη των φυτικών 
γενετικών πόρων και εφόσον εξακολουθούν να πληρού- 
νται οι απαιτήσεις όσον αφορά την διακριτότητα, την 
ομοιομορφία και τη σταθερότητα. 

3. Για την ανανέωση εγγραφής μιας ποικιλίας υπο¬ 
βάλλεται στο ΙΕΠΚΦ αίτηση ανανέωσης εγγραφής, από 
τον δημιουργό της ποικιλίας ή τον διατηρητή αυτής ή 
τον νόμιμο εκπρόσωπό αυτών που έχει την έδρα του ή 
την κατοικία του στη Χώρα και ο οποίος έχει ορισθεί 
με εξουσιοδότηση του δημιουργού ή του διατηρητή 
της ποικιλίας, το αργότερο δύο χρόνια πριν τη λήξη 
της χρονικής διάρκειας εγγραφής της παρ. 1, συνοδευ- 
όμενη από: 

α) το σχετικό παράβολο που ισχύει εκάστοτε για την 
ανανέωση της εγγραφής στον Εθνικό Κατάλογο και 

β) αναγκαία ποσότητα πολλαπλασιαστικού υλικού σε 
συσκευασία με την κατάλληλη σήμανση και σφράγιση. Η 
ποσότητα και η συσκευασία καθορίζονται από το ΙΕΠΚΦ. 

4. Για τις ποικιλίες που αποτελούν αντικείμενο αίτησης 
ανανέωσης εγγραφής διενεργούνται οι δοκιμές Δ.Ο.Σ. 
του άρθρου 3, διάρκειας ενός ή δύο ετών ή μιας ή δύο 
καλλιεργητικών περιόδων, κατά περίπτωση. 

5. Η διάρκεια μιας εγγραφής παρατείνεται προσωρινά 
μέχρις ότου ληφθεί η απόφαση σχετικά με την αίτηση 
ανανέωσης εγγραφής. 

6. Με απόφαση του Υπουργού Αγροτικής Ανάπτυξης 
και Τροφίμων που εκδίδεται ύστερα από γνώμη της 
ΤΕΠΥ και δημοσιεύεται στην Εφημερίδα της Κυβερ- 
νήσεως, ανανεώνεται η εγγραφή των ποικιλιών στον 
Εθνικό Κατάλογο. 

7. Ποικιλίες που διαγράφηκαν μετά το πέρας της χρο¬ 
νικής περιόδου της παρ. 1, μπορούν να ξαναγραφούν 
στον Εθνικό Κατάλογο με διαδικασίες εγγραφής νέας 
ποικιλίας, σύμφωνα με το άρθρο 2. 

Αρθρο 7 

Διαγραφή από τον Εθνικό Κατάλογο 

1. Η ποικιλία διαγράφεται από τον Εθνικό Κατάλογο: 
α) αν αποδειχθεί, κατόπιν εξετάσεων για ανανέωση 

εγγραφής στον Εθνικό Κατάλογο, ότι η ποικιλία δεν 
πλέον σαφώς διακρινόμενη, σταθερή ή επαρκώς ομοι¬ 
όμορφη, σύμφωνα με το άρθρο 4, 
β) αν το ζητήσουν ο δημιουργός ή ο διατηρητής της 
ποικιλίας, ή ο νόμιμος εκπρόσωπός τους. Η ποικιλία 
ωστόσο δεν διαγράφεται αν παραμείνει εξασφαλισμένη 
η διατήρησή της, 

γ) με τη λήξη της χρονικής διάρκειας της παρ. 1 του 
άρθρου 6, εφόσον δεν έχει υποβληθεί αίτηση ανανέωσης, 
δ) αν αποδειχθεί ότι κάποιο από τα στοιχεία του άρ¬ 
θρου 2 δεν είναι αληθές, οπότε και παύει να θεωρείται, 
από τη στιγμή της αρχικής της εγγραφής, ως ποικιλία 
γνωστή κατά την έννοια του άρθρου 4 παρ. 1., 
ε) αν με απόφαση του Υπουργού Αγροτικής Ανάπτυξης 
και Τροφίμων η διατήρηση ανακληθεί οριστικά, σύμφω¬ 
να με το άρθρο 4 της αριθμ. 217265/28-1-2004 απόφασης 
του Υπουργού Γεωργίας (Β'203/4-2-2004), όπως κάθε 
φορά ισχύει. Η ποικιλία ωστόσο δεν διαγράφεται αν 
παραμείνει εξασφαλισμένη η διατήρησή της. 

2. Με απόφαση του Υπουργού Αγροτικής Ανάπτυ¬ 
ξης και Τροφίμων που εκδίδεται ύστερα από γνώμη 
της ΤΕΠΥ και δημοσιεύεται στην Εφημερίδα της Κυ- 
βερνήσεως, διαγράφεται μια ποικιλία από τον Εθνικό 
Κατάλογο. 

3. Όταν η ποικιλία διαγράφεται από τον Εθνικό Κα¬ 
τάλογο, τα αποτελέσματα των εξετάσεων τίθενται 
στη διάθεση των προσώπων που αφορά η ληφθείσα 
απόφαση. 

Αρθρο 8 

Διατήρηση ποικιλιών και έλεγχος διατηρητών 

1. Οι ποικιλίες που εγγράφονται στον Εθνικό Κατά¬ 
λογο διατηρούνται σύμφωνα με τις αποδεκτές για τη 
διατήρησή τους πρακτικές. 

2. Για τις προϋποθέσεις, τις υποχρεώσεις και τον 


έλεγχο των διατηρητών εφαρμόζονται οι διατάξεις 
της αριθμ. 217265/28-1-2004 απόφασης του Υπουργού 
Γεωργίας (Β'203/4-2-2004). 

3. Όταν η διατήρηση της ποικιλίας πραγματοποιείται 
στη Χώρα και η ποικιλία έχει εγγράφει στον Εθνικό 
Κατάλογο άλλου κράτους μέλους ή τρίτης χώρας, η 
Χώρα παρέχει στο άλλο κράτος μέλος ή στην τρίτη 
χώρα την απαραίτητη διοικητική βοήθεια όσον αφορά 
τον έλεγχο. 

Αρθρο 9 

Εγγραφή ποικιλιών άλλων κρατών μελών ή τρίτων 
χωρών στον Εθνικό Κατάλογο 

1. Για την εγγραφή στον Εθνικό Κατάλογο ποικιλιών 
εγγεγραμμένων σε Εθνικούς Καταλόγους άλλων κρατών 
μελών ή τρίτων χωρών εφαρμόζονται οι διατάξεις της 
παρούσας. 

2. Όταν μια ποικιλία διαγράφει από τον Εθνικό Κατά¬ 
λογο άλλου κράτους μέλους ή τρίτης χώρας, η Χώρα 
μπορεί να διατηρήσει την εγγραφή της στον Εθνικό 
της Κατάλογο αν αυτή εξακολουθεί να πληροί τις δι¬ 
ατάξεις της παρούσας και αν η διατήρησή της είναι 
εξασφαλισμένη. 

Αρθρο 10 

Ενημέρωση των ενδιαφερομένων 

Σε περιπτώσεις αμφιβολιών που προκύπτουν μετά 
την εγγραφή ή την απόρριψη μιας ποικιλίας, το ΙΕΠΚΦ, 
μετά από συνεδρίαση της ΤΕΠΥ, ενημερώνει και παρέχει 
διευκρινίσεις σε όποιον έχει έννομο συμφέρον, σχετικά 
με την εκτίμηση της διακριτότητας, της ομοιομορφίας, 
της σταθερότητας ή της ονομασίας της. 

Αρθρο 11 
Παραρτήματα 

Προσαρτώνται και αποτελούν αναπόσπαστο μέρος 
της παρούσας τα Παραρτήματα I, II και III που έχουν 
ως εξής: 


ΠΑΡΑΡΤΗΜΑ I 

Κατάλογος ειδών που πληρούν τις κατευθυντήριες γραμμές του Κοινοτικού Γ ραφείου Φυτικών Ποικιλιών 

(ΚΓΦΠ). 


Επιστημονική Ονομασία 

Κοινή ονομασία 

Πρωτόκολλο ΚΓΦΠ 

ΑηθΙάυπι ςΓανοοΙθηε Ε. 

Ανηθος 

ΤΡ/165/1 της 16.2.2011 

Οοίπιυπι όαεΝιουπι Ι_, 

Βασιλικός 

ΤΡ/ΒαείΙ/Ι/ΡίηαΙ της 25.3.2004 


Το κείμενο αυτών των πρωτοκόλλων διατίθεται στον ιστοχώρο του ΚΓΦΠ (νννννν.ορνο.θϋΓορα.βυ). 

ΠΑΡΑΡΤΗΜΑ II 

Κατάλογος ειδών που πληρούν τις κατευθυντήριες γραμμές της Διεθνούς Ένωσης για την Προστασία Νέων 

Φυτικών Ποικιλιών (ΔΕΠΝΦΠ). 


Επιστημονική Ονομασία 

Κοινή ονομασία 

Κατευθυντήρια γραμμή 

Μαίποαπα ΓβουίίΙα Ε. 

Χαμομήλι 

ΤΟ/152/4 της 09-04-2008 

Τάγπιυε νυΐ93Π5 Ε. 

Θυμάρι 

ΤΘ/190/1 της 17-4-2002 


Το κείμενο αυτών των κατευθυντήριων γραμμών διατίθεται στον ιστοχώρο της ΔΕΠΝΦΠ (νννννν.υρον.ίπΐ). 

ΠΑΡΑΡΤΗΜΑ III 

0Γθ93ηυηη νυΙραΐΌ Ε. -Ρίγανη 

Α) Ελάχιστα προς εξέταση χαρακτηριστικά 

1. Φυτό 

1.1 Τύπος ανάπτυξης φυτού 
3 έρπον 
5 πλάγιος 
7 όρθιος 

1.2'Υψος φυτού (οπι) 

Μετρούμενο σε πλήρως ανεπτυγμένα φυτά, από 
το έδαφος έως την κορυφή του φυτού 
3 κοντό 
5 μέτριο 
7 ψηλό 

1.3 Στέλεχος 

Οι παρατηρήσεις πρέπει να γίνουν σε 10 στελέχη 
ανά φυτό. 

1.3.1 Πυκνότητα διακλάδωσης 
3 αραιή 

5 μέτρια 
7 πυκνή 

1.3.2 Τρίχωμα στελέχους (μη αδενώδες τρίχωμα) 

1 απουσία ή πολύ αδύνατο 

3 αδύνατο 
5 μέσο 
7 ισχυρό 

1.3.3 Χρώμα στελέχους 

1 Πράσινο 

2 σκούρο κόκκινο και πράσινο 

3 σκούρο κόκκινο 

4 καστανό 

5 Άλλο (παρατηρήσεις) 

1.4 Φύλλα 

Οι παρατηρήσεις θα λαμβάνονται σε 10 πλήρως 
ανεπτυγμένα φύλλα ανά φυτό εάν είναι δυνατόν, 
τα φύλλα στα οποία θα λαμβάνονται οι μετρήσεις 
είναι εκείνα του μεσαίου κόμβου του φύλλου. 
1.4.1. Χρώμα άνω επιφάνειας 

1 ανοιχτό πράσινο 

2 πράσινο 

3 σκούρο πράσινο 

4 πράσινο με γκρι απόχρωση 

5 Άλλο (παρατηρήσεις) 

1.4.2 Αναλογία μήκους/πλάτους του φύλλου (ιίππί) 
3 μικρή 

5 μέτρια 
7 μεγάλη 

1.4.3 Μήκος μίσχου (πιπι) 

3 μικρός 

5 μέτριος 
7 μεγάλος 

1.4.4. Σχήμα ελάσματος 

1 Ωοειδές 

2 Στρογγυλό 

3 Επίμηκες 

4 Ρομβοειδές 

5 Άλλο (παρατηρήσεις) 

1.4.5 Σχήμα βάσης φύλλου 

1 οξύ 

2 οξυτενές 

3 ασύμμετρο 

4 στρογγυλεμένο 


1.4.6. Περιφέρεια φύλλου 

1 ολόκληρη, χωρίς εγκολπώσεις 

2 Δαντελωτή 

3 Οδοντωτή 

4 Άλλο (παρατηρήσεις) 

1.4.7. Τρίχωμα στην άνω επιφάνεια (αδενώδες τρί¬ 
χωμα) 

1 απουσία ή πολύ αδύνατο 
3 αδύνατο 

5 μέσο 

7 ισχυρό 

1.4.8 Τρίχωμα στην κάτω επιφάνεια (αδενώδες τρί¬ 
χωμα) 

1 απουσία ή πολύ αδύνατο 
3 αδύνατο 
5 μέσο 
7 ισχυρό 

1.4.9 Σχήμα κορυφής 

1 οξεία 

2 αμβλεία 

3 στρογγυλή 

4 αποκομμένη 

5 με εσοχή 

1.5 Ταξιανθία 

1.5.1 Μήκος ταξιανθίας (πιπι) 

3 κοντό 

5 μέτριο 
7 μακρύ 

1.5.2 Πυκνότητα ανθέων 
3 Αραιή 

5 μέτρια 
7 Πυκνή 

1.5.3. Χρώμα πετάλων 

1 ροζ 

2 λευκό 

3 κόκκινο με απόχρωση μωβ 

4 απαλό μενεξεδί 

5 μωβ 

1.5.4 Αναλογία μήκους πετάλων/ μήκος κάλυκα 

1 Πέταλα ελαφρώς υπερβαίνουν τον κάλυκα 

2 Πέταλα διπλάσια του μήκους του κάλυκα 

3 Πέταλα τριπλάσια του μήκους του κάλυκα 

4 Πέταλα τετραπλάσια του μήκους του κάλυκα 

1.5.5 Σχήμα κάλυκα 

1 κωδωνοειδής 

2 στροβιλόμορφος 

1.5.6 Τύπος κάλυκα 

1 ομοιόμορφα οδοντωτός 

3 αποκομμένο και χωρίς οδοντώσεις 

5 μονόχειλος με βαθειά σχισμή στη μία πλευρά 
7 δίχειλος 

1.5.7 Χρώμα κάλυκα 

1 μωβ 

2 πράσινο 

3 πράσινο, οοπο μωβ 

4 πράσινο, 1/3 μωβ 

5 πράσινο, 1/2 μωβ 

1.5.8 Αριθμός ζευγών βρακτίων/ταξιανθία 

1.5.9 Αναλογία μήκους βρακτίων/μήκος κάλυκα 

1 Βράκτια διπλάσια του μήκους του κάλυκα 

2 Βράκτια που υπερβαίνουν το διπλάσιο του 
μήκους του κάλυκα 

1.5.10 Σχήμα βρακτίων 

1 Ωοειδές 

2 Λογχοειδές 

4 ανεστραμμένο ωοειδές 

5 Ελλειπτικό 

6 Άλλο (παρατηρήσεις) 

1.5.11 Υφή βρακτίων 

1 Μεμβρανοειδής 

2 Ποώδης/φυλλώδης 

1.5.12 Χρώμα βρακτίων 

1 απόχρωση του μωβ 

2 πράσινο 

3 πράσινο, 1/3 μωβ 

4 πράσινο, 1/2 μωβ 

1.5.13 Ημερομηνία έναρξης άνθισης 

το 10% των φυτών να έχουν τουλάχιστον 
ένα άνθος 
3 πρώιμη 

5 μέση 

7 όψιμη 

1.6 Σπόρος 

1.6.1 Χρώμα σπόρων 

1 Ανοικτό καφέ 

2 καφέ 

3 σκούρο καφέ 

4 Άλλο (παρατηρήσεις) 

Αξιολόγηση 

1.7 Χημικοί χαρακτήρες (μετρήσιμοι κατά την πλήρη 
άνθιση) 

1.7.1 Περιεκτικότητα αιθέριου ελαίου (%0\Ν) 

1.7.2 Σύνθεση αιθέριου ελαίου 

17.2.1 Αναλογία καρβακρόλης στο αιθέριο έλαιο (%) 

Β) Ελάχιστες προϋποθέσεις για τη διενέργεια της 
επίσημης εξέτασης 

Ελάχιστη ποσότητα πολλαπλασιαστικού υλικού που 
πρέπει ο αϊτών να προσκομίσει για εξέταση 

- 50 έριζα μοσχεύματα σε γλάστρα, άπαξ, εκτός αν 
θεωρηθεί απαραίτητη η προσκόμιση νέου υλικού, 
οπότε ο δημιουργός της ποικιλίας οφείλει να προ¬ 
σκομίσει καινούργιο πολλαπλασιαστικό υλικό 

- 4 γρ σπόρου/έτος δοκιμής 

Το αγενές πολλαπλασιαστικό υλικό πρέπει να είναι 
υγιές, απαλλαγμένο από ασθένειες και οι σπόροι επι¬ 
πλέον να έχουν τις ελάχιστες προϋποθέσεις καθαρό¬ 
τητας και βλαστικής ικανότητας όπως αυτές ορίζονται 
διεθνώς. 

Διάρκεια δοκιμών: 2 καλλιεργητικές περίοδοι τόσο για 
το αγενές όσο και το εγγενές πολλαπλασιαστικό υλικό. 

Οι παρατηρήσεις θα λαμβάνονται το δεύτερο έτος 
από τη χρονιά εγκατάστασης. 

Δοκιμές Διακριτότητας - Ομοιομορφίας - Σταθερό¬ 
τητας 

Αριθμός εξεταζόμενων φυτών: αγενές πολ/κό υλικό: 

30 φυτά 

εγγενές πολ/κό υλικό: 
60 φυτά 

πειραματικά τεμάχια ανά έτος: 2 

δοκιμές/έτος: 1 

έτη σποράς/εγκατάστασης: 

1 και σε περίπτωση αμφιβολίας 2 για το αγενές υλικό 

2 για το εγγενές υλικό, 


Οι παρατηρήσεις θα λαμβάνονται σε: 

10 φυτά για το αγενές πολ/κό υλικό, 

30 φυτά για το εγγενές πολ/κό υλικό. 

Οι παρατηρήσεις θα πρέπει να γίνονται κατά την δι¬ 
άρκεια του δεύτερου χρόνου από την εγκατάσταση 
για να επιτραπεί στα φυτά να εκφράσουν πλήρως τα 
χαρακτηριστικά τους. 

Όρια ομοιομορφίας: 

1% αποκλίνοντα φυτά με 95% πιθανότητα αποδοχής 
για το αγενές πολ/κό υλικό 
(η=10) 

2% αποκλίνοντα φυτά με 95% πιθανότητα αποδοχής 
για το εγγενές πολ/κό υλικό 
(π=30) 


Αρθρο 12 
Έναρξη ισχύος 

Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2014 


Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΠΑΡΑΣΚΕΥΑΣ ΚΟΥΚΟΥΛΟΠΟΥΛΟΣ 
-Φ- 

Αριθμ. απόφ. 65/29-07-2014 (2) 

Υπερωριακή απασχόληση προσωπικού Ο.Λ.ΠΑ. Α.Ε. 
έτους 2014. 


ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥΛΙΜΕΝΟΣ ΠΑΤΡΩΝ 
ΑΝΩΝΥΜΗ ΕΤΑΙΡΕΙΑ (Ο.Λ.ΠΑ. Α.Ε.) 

Έχοντας υπόψη: 

1) Τις διατάξεις: 

(α) Της υπ’ αριθ. 1690/30-04-2014 (ΦΕΚ 1074/τ.Β72014) 
απόφασης της Διϋπουργικής Επιτροπής Δημοσίων Επι¬ 
χειρήσεων και Οργανισμών «Εγκριση των προϋπολο¬ 
γισμών των Δ.Ε.Κ.Ο. και Ν.Π.Ι.Δ. του κεφαλαίου Α' του 
Ν.3429/2005 έτους 2014 καθώς και της εξειδίκευσης 
αυτών κατά λογαριασμό.» 

(β) Της υποπαραγράφου Γ1, της παρ. Γ, παρ. 12 του 
άρθρου πρώτου του Ν.4093/2012 (ΦΕΚ 222/τ.Α72012) 
«Εγκριση μεσοπρόθεσμου πλαισίου δημοσιονομικής 
Στρατηγικής 2013-2016 - Επείγοντα μέτρα εφαρμογής 
του Ν.4046/2012 και του μεσοπρόθεσμου πλαισίου Δη¬ 
μοσιονομικής στρατηγικής 2013-2016». 

(γ) Το άρ. 20 του Ν.4024/2011 (ΦΕΚ 226/τ. Α72011) «Συ- 
νταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015» και το άρ. 176 του Ν.4261/2014 
«Τροποποιήσεις του ν.4024/2011» (ΦΕΚ 107/τ.Α72014) 

(δ) Το Κωδικοποιημένο Καταστατικό του Ο.Λ.ΠΑ Α.Ε. 
(ΦΕΚ 2463/ΑΕ-ΕΠΕ-ΓΕΜΗ/2013) στο οποίο στο σκοπό της 
εταιρείας μεταξύ των άλλων περιλαμβάνονται: 

I. Η παροχή κάθε είδους λιμενικών υπηρεσιών προς 
τους χρήστες, η αναβάθμιση, η συντήρηση, η βελτίωση 
και η ανάπτυξη του λιμένα. 

II. Η παροχή υπηρεσιών ελλιμενισμού των πλοίων και 
διακίνησης επιβατών, οχημάτων, φορτίων. 

III. Η εγκατάσταση οργάνωση και εκμετάλλευση κάθε 
είδους λιμενικής υποδομής. 

IV. Η ανάληψη και εκτέλεση προγραμμάτων, μελετών 
και έργων σχετικών με τις δραστηριότητες του Οργα¬ 
νισμού Λιμένα που χρηματοδοτούνται από εθνικούς, 
κοινοτικούς ή άλλους πόρους και που εντάσσονται στην 
εθνική λιμενική πολιτική 

V. Η ανάληψη κάθε δραστηριότητας που έχει σχέση με 
το λιμενικό έργο, καθώς και κάθε άλλης εμπορικής και 
επιχειρηματικής δραστηριότητας πέραν των παραδοσια¬ 
κών λιμενικών υπηρεσιών συμπεριλαμβανομένων ιδίως της 
τουριστικής, της πολιτιστικής, της αλιευτικής, του σχε- 
διασμού, και της οργάνωσης λιμενικών εξυπηρετήσεων. 

VI. Η αναβάθμιση των παρεχομένων υπηρεσιών και 
υποδομών μέσω τεχνολογικού και οργανωτικού εκσυγ¬ 
χρονισμού. 

(ε) Την υπ’ αριθ. 5118.39/02/2004 απόφαση (ΦΕΚ 305/τ. 
Β'/2004) περί έγκρισης Γενικού Κανονισμού προσωπικού 
της Ανώνυμης Εταιρείας με την επωνυμία «Οργανισμός 
Λιμένος Πατρών Α.Ε. (Ο.Λ.ΠΑ. Α.Ε.)» 

2) Την υπ’ αριθ. 125/2013 απόφαση του Δ.Σ. του Ο.Λ.ΠΑ. 
Α.Ε. περί υπερωριακής απασχόλησης προσωπικού 
Ο.Λ.ΠΑ. Α.Ε. έτους 2014 

3) Το με αρ. πρωτ. 283/15-1-2014 έγγραφο του Ο.Λ.ΠΑ. 
Α.Ε. το οποίο αναφέρει τα ποσά που έχουν εγκριθεί στον 
προϋπολογισμό του φορέα για υπερωριακή απασχόλη¬ 
ση για το έτος 2014, τις ειδικότητες και τον αριθμό των 
ατόμων που θα λάβουν υπερωρίες και αναλυτική περι¬ 
γραφή για το ποιες ανάγκες του φορέα καλύπτονται 
με τις συγκεκριμένες υπερωριακές απασχολήσεις. Επί¬ 
σης αναφέρει τον πίνακα/έγγραφο προγραμματισμού 
υπερωριακής εργασίας του Ο.Λ.ΠΑ. Α.Ε. που αναφέρει 
τα εξής στοιχεία: τον αριθμό του συνόλου των υπηρε- 
τούντων υπαλλήλων στον Οργανισμό, τον αριθμό των 
προτεινόμενων υπαλλήλων για υπερωριακή απασχόλη¬ 
ση, τον κλάδο υπηρετούντων υπαλλήλων που πρόκειται 
να λάβουν υπερωριακή αμοιβή, τις ώρες απασχόλησης 
έτους των προτεινόμενων υπαλλήλων για υπερωριακή 
απασχόληση και την εγγεγραμμένη ετήσια πίστωση για 
υπερωριακή απασχόληση. 

4) Το με αρ. πρωτ. 3627/8-5-2014 έγγραφο του Ο.Λ.ΠΑ. 
Α.Ε. με θέμα «Βεβαίωση δέσμευσης πίστωσης για υπε¬ 
ρωρίες» κατόπιν του από 7/5/2014 ηλεκτρονικού εγγρά¬ 
φου του Υπ. Ναυτιλίας και Αιγαίου / Γ.Γ.Λ.Λ.Π.Ν.Ε./ΔΟΛΕΛ 
Τμ. Α'. 

5) Το γεγονός ότι από τις διατάξεις της απόφασης 
αυτής προκαλείται δαπάνη, η οποία δεν επιβαρύνει τον 
κρατικό προϋπολογισμό, αλλά θα βαρύνει τον προϋπο¬ 
λογισμό του Ο.Λ.ΠΑ. Α.Ε., αποφασίζει: 

1. Την έγκριση πραγματοποίησης υπερωριακής απα¬ 
σχόλησης, σύμφωνα με την υπ’ αριθ. 125/19.11.2013 από¬ 
φαση του Ο.Λ.ΠΑ. Α.Ε,, για σαράντα τρεις (43) υπηρε- 
τούντες υπαλλήλους του Ο.Λ.ΠΑ. Α.Ε. έτους 2014 προς 
κάλυψη των υπηρεσιακών τους αναγκών ως εξής: 

(Κλάδος υπηρετούντων υπαλλήλων), (Προτεινόμενοι 
υπάλληλοι για υπερωριακή απασχόληση) 

ΠΕ ΔΙΟΙΚΗΤΙΚΟΥ -ΟΙΚΟΝΟΜΙΚΟΥ, δύο (2) υπάλληλοι 

ΠΕ ΜΗΧΑΝΙΚΩΝ, τρεις (3) υπάλληλοι 

ΠΕ ΠΛΗΡΟΦΟΡΙΚΗΣ, ένας (1) υπάλληλος 

ΤΕ ΤΕΧΝ. ΕΦΑΡΜΟΓΩΝ, δύο (2) υπάλληλοι 


ΤΕ ΔΙΟΙΚ/ΚΟΥ-ΛΟΓ/ΚΟΥ, δύο (2) υπάλληλοι 
ΤΕ ΠΛΗΡΟΦΟΡΙΚΗΣ, ένας (1) υπάλληλος 
ΔΕ ΤΕΧΝΙΚΟΥ, δεκαπέντε (15) υπάλληλοι 
ΔΕ ΔΙΟΙΚ/ΚΟΥ-ΛΟΓ/ΚΟΥ, έξι (6) υπάλληλοι 
ΔΕ ΔΙΟΙΚ/ΚΩΝ ΓΡΑΜΜΑΤΕΩΝ, τρεις (3) υπάλληλοι 
ΔΕ ΟΔΗΓΩΝ, ένας (1) υπάλληλος 
ΔΕ ΠΡΟΣΩΠΙΚΟΥ Η/Υ, ένας (1) υπάλληλος 
ΥΕ ΕΡΓΑΤΩΝ, έξι (6) υπάλληλοι 

2. Η πραγματοποίηση των ωρών απογευματινής υπε- 
ρωριακής απασχόλησης των ωρών νυχτερινής εργασίας 
ή Κυριακών και των εξαιρέσιμων ωρών καθώς και ο 
αριθμός των υπαλλήλων που θα απασχολούνται υπε- 
ρωριακά κάθε φορά θα εξαρτηθεί από τις πραγματικές 
υπηρεσιακές ανάγκες και θα βεβαιώνεται στα τέλη κάθε 
μήνα από τον Προϊστάμενο της εκάστοτε Διεύθυνσης 
και θα εγκρίνεται από τον Πρόεδρο και Δ/ντα Σύμβουλο 
του Ο.Λ.ΠΑ. Α.Ε.. Οι ώρες απογευματινής υπερωριακής 
απασχόλησης δεν πρέπει να υπερβαίνουν ανά υπάλληλο 
τις είκοσι (20) μηνιαίως. Οι ώρες νυχτερινής, Κυριακών 
και εξαιρέσιμων ημερών δεν πρέπει να υπερβαίνουν ανά 
υπάλληλο τις δεκαέξι (16) μηνιαίως. 

3. Ο Ο.Λ.ΠΑ. Α.Ε. έχει αναπτύξει δραστηριότητες που 
απαιτούν την υποστήριξή τους από Διοικητικούς και 
Τεχνικούς υπαλλήλους διαφόρων ειδικοτήτων: 

• Μεριμνά καθ’ όλο το 24ωρο για τη φορτοεκφόρτωση 
των διακινουμένων φορτίων με μηχανικά μέσα (κλάρκ 
- γερανούς) ως και την αποθήκευση αυτών μέχρι της 
παραλαβής αυτών από τους παραλήπτες. 

• Μεριμνά καθ’ όλο το 24ωρο για την υδροδότηση των 
πλοίων και τη ζύγιση των φορτηγών οχημάτων και των 
φορτίων αυτών που διακινούνται στο λιμάνι. 

• Μεριμνά για τη συντήρηση του δικτύου ηλεκτρο- 
φωτισμού, ύδρευσης, των λιμενικών εγκαταστάσεων 
και του μηχανολογικού εξοπλισμού προς εξυπηρέτηση 
των πλοίων, οχημάτων επιβατών και εμπορευμάτων. 

• Παρακολουθεί και διαφυλάττει τους χώρους της 
χερσαίας ζώνης του λιμένος 

• Διενεργεί καθημερινά ελέγχους στο λιμάνι στα 
ελλιμενιζόμενα πλοία και Ναυτικά Πρακτορεία για τη 
διασφάλιση των εσόδων του από τα λιμενικά τέλη επι¬ 
βατών, οχημάτων και πρόσδεσης. 

• Διενεργεί καθημερινά ελέγχους στα εισερχόμενα 
στο λιμάνι φορτηγά αυτοκίνητα για την απαιτούμενη 
άδεια εισόδου άσκησης δραστηριότητας που χορηγείται 
από τον Ο.Λ.ΠΑ Α.Ε. 

• Διενεργεί καθημερινά ελέγχους εκτέλεσης των ερ¬ 
γασιών τρακτόρευσης από τρίτους προς διασφάλιση 
των εσόδων του. 

4. Η δαπάνη των πραγματοποιούμενων υπερωριών 
θα βαρύνει τον προϋπολογισμό του Ο.Λ.ΠΑ. Α.Ε. και θ’ 
ανέλθει στο ποσό των 92.124 € ευρώ περίπου και θα 
καλυφθεί από τις εγγεγραμμένες πιστώσεις του εγκε¬ 
κριμένου προϋπολογισμού του Ο.Λ.ΠΑ. Α.Ε. έτους 2014. 

5. Η παρούσα απόφαση θα ισχύει για το έτος 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 29 Ιουλίου 2014 

Ο Πρόεδρος και Διευθύνων Σύμβουλος 
ΚΩΝΣΤΑΝΤΙΝΟΣ ΠΛΑΤΥΚΩΣΤΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΜΡΙΟΌ- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ηΐ1ρ://νννννν.θ1.9τ - ε-πιαίΙ: ννββπΐ33ΐβι·.6ΐ@θ1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*02022662 1 08 1 40008 * - 












































































